Predkladacia správa

Na základe skutočností, ktoré sa udiali v obci Mlynky v Maďarskej republike, sa vláda Slovenskej republiky rozhodla aktívne prispieť k riešeniu problémov slovenskej samosprávy. 

Rozhodla o uvoľnení prostriedkov zo svojej rezervy tak na výstavbu nového Slovenského domu a vnútorného zariadenia, ako aj prispieť na projekty slovenskej samosprávy v obci. Prostriedky sa uvoľnia prostredníctvom kapitoly Úrad vlády Slovenskej republiky.

Vypracovanie a predloženie materiálu na rokovanie vlády konzultovalo Ministerstvo financií SR s podpredsedom vlády SR pre vedomostnú spoločnosť, európske záležitosti, ľudské práva a menšiny p. Čaplovičom a predsedníčkou Úradu pre Slovákov žijúcich v zahraničí p. Prívarovou.

Materiál nebol z časových dôvodov predložený na medzirezortné pripomienkové konanie.